NARVA LINNAVOLIKOGU

O T S U S


Narvas                                                                                                      

Projekti “City to city for building our Europe“ sildfinantseeringu lubamine


1.  ASJAOLUD JA MENETLUSE KÄIK

Projekt “City to city for building our Europe“ sai toetuse programmi „Europe for citizens“ poolt. 
Juhtivpartner on Gerace, Itaalia. Narva sai ettepaneku osaleda projektis partnerina.  Projektis osalevad Barcelos (Portugal), Kistelek (Ungari), Teruel (Hispaania), Heraklion (Kreeka).
Projekti eesmärgid: linnade koostöövõrgustiku loomine ja arendamine, EL struktuurifondide kasutamise kogemuste vahetamine ökonoomika kriisi vähendamiseks, kodanike kaasamine, linnade maine kujundamine  Euroopa riikide ja Euroopa parlamendi tasemel. 
Projekti kestvus on 2016.a. november - 2017.a. oktoober.  Programmi „Europe for citizens“ toetuse määr on 100% projekti kuludest. Narva projekti eelarve on 21 100 eurot, 2016. aastal ettemaksu summa programmi vahenditest on 5 000 eurot ja 2017. aasta jaoks on vajalik sildfinantseerimine summas 16 100 eurot.  Kavandatakse, et programmi lõppmakse laekub 2017.a detsembri kuus.

2.  ÕIGUSLIKUD ALUSED 
2.1 Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.  
	
3. OTSUS

3.1 Lubada projekti „City to city for building our Europe“ osalemiseks 2017.aastal sildfinantseerimine summas 16 100 eurot.
3.2 Lubada Narva linnavalitsusel võtta laenu sildfinantseerimise katmiseks 2017.aastal kuni 
[bookmark: _GoBack]16 100 eurot.


4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE

Otsus jõustub seadusega sätestatud korras.



Aleksandr Jefimov						
Linnavolikogu esimees

